Ehdotus neuvoston päätös Euroopan yhteisöjen ja niiden jäsenvaltioiden sekä Viron Eurooppa-sopimuksella perustetussa assosiaatiokomiteassa vahvistettavasta Viron myöntämän valtiontuen arvioinnin perusteena käytettävän aluetukikartan hyväksymistä koskevasta yhteisön kannasta /* KOM/2002/0038 lopull. - ACC 2002/0033 */





Ehdotus NEUVOSTON PÄÄTÖS Euroopan yhteisöjen ja niiden jäsenvaltioiden sekä Viron Eurooppa-sopimuksella perustetussa assosiaatiokomiteassa vahvistettavasta Viron myöntämän valtiontuen arvioinnin perusteena käytettävän aluetukikartan hyväksymistä koskevasta yhteisön kannasta (komission esittämä) PERUSTELUT 1. Tämä ehdotus koskee Viron myöntämän valtiontuen arvioinnin perusteena käytettävän aluetukikartan hyväksymistä. Eurooppa-sopimuksen 63 artiklan 4 kohdan a alakohdan mukaisesti sopimuspuolet tunnustivat, että sopimuksen voimaantuloa seuraavien viiden vuoden aikana Viron myöntämää valtiontukea arvioidaan ottaen huomioon, että Viroa pidetään samanlaisena alueena kuin Euroopan yhteisön perustamissopimuksen 87 artiklan 3 kohdan a alakohdassa tarkoitetut yhteisön alueet. EU-Viro-assosiaationeuvosto teki 1. joulukuuta 2000 päätöksen N:o 3/2000 sen ajanjakson pidentämisestä viidellä vuodella, jonka aikana Viro rinnastetaan Euroopan yhteisön perustamissopimuksen 87 artiklan 3 kohdan a alakohdassa tarkoitettuihin alueisiin. Päätöstä on sovellettu 1. tammikuuta 2000 alkaen, ja sen voimassaolo päättyy 31. joulukuuta 2004. Päätöksen N:o 3/2000 2 artiklassa Viro velvoitettiin toimittamaan Euroopan komissiolle NUTS II -tason yhdenmukaistetut tiedot bruttokansantuotteesta asukasta kohti kuuden kuukauden kuluessa päätöksen tekemisestä. Tämän perusteella Viron valtiontukien valvontaviranomaiset ja Euroopan komissio arvioivat yhdessä alueen tukikelpoisuutta ja sitä koskevien tukien enimmäisintensiteettejä laatiakseen aluetukikartan alueellisia valtiontukia koskevien yhteisön suuntaviivojen [1] perusteella. [1] EYVL C 74, 10.3.1998, s. 9. 2. Alueellisia valtiontukia koskevien yhteisön suuntaviivojen mukaisesti perustamissopimuksen 87 artiklan 3 kohdan a alakohdan mukaisilla alueilla aluetuki-intensiteetti ei saa yleensä olla yli 50 prosenttia nettoavustusekvivalentista (NAE), lukuun ottamatta syrjäisimpiä alueita, joilla se voi olla 65 prosenttia NAE. Perustamissopimuksen 87 artiklan 3 kohdan a alakohdan mukaisilla NUTS II -tason alueilla, joilla bruttokansantuote asukasta kohti ostovoimastandardina mitattuna on yli 60 prosenttia yhteisön keskiarvosta, aluetuki-intensiteetti ei saa ylittää 40 prosenttia NAE, lukuun ottamatta syrjäisimpiä alueita, joilla se voi olla 50 prosenttia NAE. Tässä tarkastelussa käytetään kunkin alueen bruttokansantuotteen/ostovoimastandardin samoin kuin yhteisön keskiarvon osalta käytettävissä olevien tilastojen kolmen viimeksi kuluneen vuoden keskiarvoa. Pienille ja keskisuurille yrityksille [2] myönnettyjen tukien kaikkia edellä mainittuja enimmäismääriä voidaan korottaa 15 prosenttiyksiköllä (brutto). Ne koskevat kokonaistukea, kun tukea myönnetään samanaikaisesti useiden ohjelmien nojalla riippumatta siitä, onko tuki peräisin paikallisista, alueellisista, kansallisista vai yhteisön ohjelmista. Näiden enimmäismäärien osalta valvotaan, että aluetuki-intensiteetti vastaa alueellisten ongelmien vakavuutta ja laajuutta. [2] EYVL L 107, 30.4.1996, s. 4. 3. Komissio jättää yhteisen ehdotuksen neuvostolle ja pyytää neuvostoa hyväksymään oheisen ehdotuksen assosiaationeuvoston päätökseksi. 2002/0033 (ACC) Ehdotus NEUVOSTON PÄÄTÖS Euroopan yhteisöjen ja niiden jäsenvaltioiden sekä Viron Eurooppa-sopimuksella perustetussa assosiaatiokomiteassa vahvistettavasta Viron myöntämän valtiontuen arvioinnin perusteena käytettävän aluetukikartan hyväksymistä koskevasta yhteisön kannasta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen virkkeen kanssa, ottaa huomioon komission ehdotuksen, ottaa huomioon Eurooppa-sopimuksen 63 artiklan 4 kohdan a alakohdan, ottaa huomioon sen ajanjakson pidentämisestä viidellä vuodella, jonka aikana Viro rinnastetaan Euroopan yhteisön perustamissopimuksen 87 artiklan 3 kohdan a alakohdassa tarkoitettuihin alueisiin, 1 päivänä joulukuuta 2000 tehdyn EU-Viro-assosiaationeuvoston päätöksen N:o 3/2000, sekä katsoo seuraavaa: (1) Päätöksen N:o 3/2000 2 artiklassa Viro velvoitettiin toimittamaan komissiolle NUTS II -tason yhdenmukaistetut tiedot bruttokansantuotteesta asukasta kohti kuuden kuukauden kuluessa päätöksen tekemisestä. (2) Viron valtiontukien valvontaviranomaiset ja komissio arvioivat yhdessä alueiden tukikelpoisuutta ja niitä koskevien tukien enimmäisintensiteettejä laatiakseen aluetukikartan alueellisia valtiontukia koskevista yhteisön suuntaviivoista annetun tiedonannon [3] perusteella. [3] EYVL C 74, 10.3.1998, s. 9. (3) Edellä mainitun päätöksen mukaisesti yhteinen ehdotus toimitetaan assosiaatio komitealle, joka tekee asiasta päätöksen. (4) Alueellisia valtiontukia koskevista yhteisön suuntaviivoista annetun tiedonannon mukaisesti perustamissopimuksen 87 artiklan 3 kohdan a alakohdan mukaisilla alueilla aluetuki-intensiteetti ei saa yleensä olla yli 50 prosenttia nettoavustusekvivalentista (NAE), lukuun ottamatta syrjäisimpiä alueita, joilla se voi olla 65 prosenttia NAE. (5) Perustamissopimuksen 87 artiklan 3 kohdan a alakohdan mukaisilla NUTS II -tason alueilla, joilla bruttokansantuote asukasta kohti ostovoimastandardina mitattuna on yli 60 prosenttia yhteisön keskiarvosta, aluetuki-intensiteetti ei saa olla yli 40 prosenttia NAE, lukuun ottamatta syrjäisimpiä alueita, joilla se voi olla 50 prosenttia NAE. (6) Tarkastelussa tulee käyttää kunkin alueen ostovoimastandardina mitatun bruttokansan tuotteen samoin kuin yhteisön keskiarvon osalta käytettävissä olevien tilastojen kolmen viimeisen vuoden keskiarvoa. (7) Kaikkia edellä mainittuja enimmäismääriä voidaan korottaa 15 prosenttiyksiköllä (brutto) pienten ja keskisuurten yritysten [4] osalta, ja ne koskevat kokonaistukea, kun tukea myönnetään samanaikaisesti useiden ohjelmien nojalla riippumatta siitä, onko tuki peräisin paikallisista, alueellisista, kansallisista vai yhteisön ohjelmista. [4] EYVL L 107, 30.4.1996, s. 4. (8) Kyseisten enimmäismäärien osalta valvotaan, että aluetuki-intensiteetti vastaa kyseessä olevien alueellisten ongelmien vakavuutta ja laajuutta. (9) Kaikkien niiden valtioiden, jotka ovat tehneet Euroopan yhteisöjen kanssa Eurooppa-sopimuksen, tulee arvioida laajoissa puitteissa kyseessä olevien alueellisten ongelmien vakavuutta ja laajuutta. (10) Vuosien 1996-1998 osalta saatavissa olevien tilastotietojen mukaan, kun Viro katsotaan yhdeksi NUTS II -tason maantieteelliseksi yksiköksi, bruttokansantuote henkeä kohti ostovoimastandardina mitattuna ei ylitä 60 prosenttia yhteisön keskiarvosta. (11) Ottaen huomioon kunkin NUTS III -tason alueen vastaavan tilanteen, on aiheellista säätää alemmista tuen intensiteeteistä Pohjois-Viron alueen osalta. (12) Sovellettavat enimmäistuki-intensiteetit Viron valtiontukien valvontaviranomaisten ja komission yhdessä arvioimana ovat alueellisia valtiontukia koskevissa yhteisön suuntaviivoissa säädettyjen vaatimusten mukaiset, ON PÄÄTTÄNYT SEURAAVAA: Euroopan yhteisöjen ja niiden jäsenvaltioiden sekä Viron Eurooppa-sopimuksella perustetussa assosiaatiokomiteassa vahvistettava yhteisön kanta aluetukikartan hyväksymisestä perustuu tämän päätöksen liitteenä olevaan luonnokseen assosiaatiokomitean päätökseksi. Tehty Brysselissä [...] päivänä [...]kuuta Neuvoston puolesta Puheenjohtaja LIITE EUROOPAN UNIONIN JA VIRON ASSOSIAATIO - Assosiaatiokomitea - EUROOPAN YHTEISÖJEN JA NIIDEN JÄSENVALTIOIDEN SEKÄ VIRON ASSOSIAATIOKOMITEAN PÄÄTÖS N:o .../2001 tehty Viron myöntämän valtiontuen arvioinnin perusteena käytettävän aluetukikartan hyväksymisestä ASSOSIAATIOKOMITEA, joka ottaa huomioon Euroopan yhteisöjen ja niiden jäsenvaltioiden sekä Viron välisestä assosiaatiosta tehdyn Eurooppa-sopimuksen [5] ja erityisesti sen 63 artiklan 4 kohdan a alakohdan, [5] EYVL L 68, 9.3.1998, s. 3 - 198. ottaa huomioon sen ajanjakson pidentämisestä viidellä vuodella, jonka aikana Viro rinnastetaan Euroopan yhteisön perustamissopimuksen 87 artiklan 3 kohdan a alakohdassa tarkoitettuihin alueisiin, 1 päivänä joulukuuta 2000 tehdyn EU-Viro-assosiaationeuvoston päätöksen N:o 3/2000, sekä katsoo seuraavaa: (1) Päätöksen N:o 3/2000 2 artiklassa Viro velvoitettiin toimittamaan komissiolle NUTS II -tason yhdenmukaistetut tiedot bruttokansantuotteesta asukasta kohti kuuden kuukauden kuluessa päätöksen tekemisestä. (2) Viron valtiontukien valvontaviranomaiset ja komissio arvioivat yhdessä alueiden tukikelpoisuutta ja niitä koskevien tukien enimmäisintensiteettejä laatiakseen aluetukikartan alueellisia valtiontukia koskevista yhteisön suuntaviivoista annetun tiedonannon [6] perusteella. [6] EYVL C 74, 10.3.1998, s. 9. (3) Edellä mainitun päätöksen mukaisesti yhteinen ehdotus toimitetaan assosiaatio komitealle, joka tekee asiasta päätöksen. (4) Alueellisia valtiontukia koskevista yhteisön suuntaviivoista annetun tiedonannon mukaisesti perustamissopimuksen 87 artiklan 3 kohdan a alakohdan mukaisilla alueilla aluetuki-intensiteetti ei saa yleensä olla yli 50 prosenttia nettoavustusekvivalentista (NAE), lukuun ottamatta syrjäisimpiä alueita, joilla se voi olla 65 prosenttia NAE. (5) Perustamissopimuksen 87 artiklan 3 kohdan a alakohdan mukaisilla NUTS II -tason alueilla, joilla bruttokansantuote asukasta kohti ostovoimastandardina mitattuna on yli 60 prosenttia yhteisön keskiarvosta, aluetuki-intensiteetti ei saa olla yli 40 prosenttia NAE, lukuun ottamatta syrjäisimpiä alueita, joilla se voi olla 50 prosenttia NAE. (6) Tarkastelussa tulee käyttää kunkin alueen ostovoimastandardina mitatun bruttokansan tuotteen samoin kuin yhteisön keskiarvon osalta käytettävissä olevien tilastojen kolmen viimeisen vuoden keskiarvoa. (7) Kaikkia edellä mainittuja enimmäismääriä voidaan korottaa 15 prosenttiyksiköllä (brutto) pienten ja keskisuurten yritysten [7] osalta, ja ne koskevat kokonaistukea, kun tukea myönnetään samanaikaisesti useiden ohjelmien nojalla riippumatta siitä, onko tuki peräisin paikallisista, alueellisista, kansallisista vai yhteisön ohjelmista. [7] EYVL L 107, 30.4.1996, s. 4. (8) Kyseisten enimmäismäärien osalta valvotaan, että aluetuki-intensiteetti vastaa kyseessä olevien alueellisten ongelmien vakavuutta ja laajuutta. (9) Kaikkien niiden valtioiden, jotka ovat tehneet Euroopan yhteisöjen kanssa Eurooppa-sopimuksen, tulee arvioida laajoissa puitteissa kyseessä olevien alueellisten ongelmien vakavuutta ja laajuutta. (10) Vuosien 1996-1998 osalta saatavissa olevien tilastotietojen mukaan, kun Viro katsotaan yhdeksi NUTS II -tason maantieteelliseksi yksiköksi, bruttokansantuote henkeä kohti ostovoimastandardina mitattuna ei ylitä 60 prosenttia yhteisön keskiarvosta. (11) Ottaen huomioon kunkin NUTS III -tason alueen vastaavan tilanteen, on aiheellista määrätä alemmista tuen intensiteeteistä Pohjois-Viron alueen osalta. (12) Sovellettavat enimmäistuki-intensiteetit Viron valtiontukien valvontaviranomaisten ja komission yhdessä arvioimana ovat alueellisia valtiontukia koskevissa yhteisön suuntaviivoissa säädettyjen vaatimusten mukaiset, ON PÄÄTTÄNYT SEURAAVAA: 1 artikla Viroon sovellettavia enimmäistuki-intensiteettejä rajoitetaan nettoavustusekvivalenttina 50 prosenttiin Keski-Viron, Koillis-Viron, Länsi-Viron ja Etelä-Viron NUTS III -alueilla ja 40 prosenttiin Pohjois-Viron NUTS III -alueella. 2 artikla Pienille ja keskisuurille yrityksille [8] myönnettyjen tukien 1 artiklassa tarkoitettuja enimmäistuki intensiteettejä voidaan korottaa 15 prosenttiyksiköllä (brutto). Ne koskevat kokonaistukea, kun tukea myönnetään samanaikaisesti useiden ohjelmien nojalla riippumatta siitä, onko tuki peräisin paikallisista, alueellisista, kansallisista vai yhteisön ohjelmista. [8] EYVL L 107, 30.4.1996, s. 4. 3 artikla Tämä päätös tulee voimaan päivänä, jona se tehdään. Sen voimassaolo päättyy 31 päivänä joulukuuta 2004 tai päivänä, jona Viro liittyy Euroopan unioniin, jos liittyminen tapahtuu ennen kyseistä päivää. Tehty Brysselissä Assosiaatiokomitean puolesta Puheenjohtaja